Ο **Έρλινγκ Μπράουτ Χόλαντ** (νορβηγικά: *Erling Braut Håland*, προφορά στα νορβηγικά: [ˈhòːlɑn], αγγλοποιημένη μορφή: *Haaland*) (21 Ιουλίου 2000) είναι Nορβηγός επαγγελματίας ποδοσφαιριστής, ο οποίος αγωνίζεται ως επιθετικός για τη Μάντσεστερ Σίτι.

Σταδιοδρομία σε συλλόγους
-------------------------

### Μπρίνε

Ο Χόλαντ ξεκίνησε από τις ακαδημίες νέων του συλλόγου της πόλης του, Μπρίνε ΦΚ. Κατά τη διάρκεια των σεζόν 2015 και 2016, ο Χόλαντ έπαιξε με την Β ομάδα της Μπρίνε όπου εντυπωσίασε, καθώς σημείωσε 18 γκολ σε 14 αγώνες. Οι εμφανίσεις του με την Β ομάδα τον οδήγησαν στο ντεμπούτο του με την πρώτη ομάδα. Σε ηλικία 15 ετών, ο Χόλαντ έκανε το ντεμπούτο του για τη Μπρίνε στις 12 Μαΐου 2016, σε αγώνα της 1ης Κατηγορίας εναντίον ης Ράνχαϊμ. Ενώ ήταν στη Μπρίνε, είχε επίσης ένα ανεπιτυχές δοκιμαστικό στη γερμανική Χόφενχαϊμ. Συνολικά, έπαιξε σε 16 αγώνες για τη Μπρίνε. 

### Μόλντε

#### Σεζόν 2017

Την 1η Φεβρουαρίου 2017, η Μόλντε ανακοίνωσε την απόκτηση του Χόλαντ. Έκανε το ντεμπούτο του στις 26 Απριλίου 2017, σε αγώνα για το Κύπελλο Νορβηγίας εναντίον της Βόλντα ΤΙ, όπου σημείωσε και το πρώτο του γκολ για το σύλλογο, στη νίκη με 3-2. Το ντεμπούτο του στο Πρωτάθλημα ήρθε στις 4 Ιουνίου 2017, όταν μπήκε ως αλλαγή στο 71ο λεπτό στον αγώνα εναντίον της Σάρπσμποργκ 08. Δέχτηκε μία κίτρινη κάρτα ύστερα από 65 δευτερόλεπτα στον αγωνιστικό χώρο. Ο Χόλαντ σημείωσε το νικητήριο γκολ στο 77ο λεπτό, το οποίο ήταν το πρώτο του γκολ στο πρωτάθλημα. Σημείωσε το δεύτερο του γκολ της σεζόν στο πρωτάθλημα 17 Σεπτεμβρίου, το νικηφόρο γκολ εναντίον της Βίκινγκ στη νίκη με 3-2. Μετά την επίτευξη του γκολ, δέχτηκε κριτική από τον συμπαίκτη του Μπιόρν Μπέργκμαν Σίγκουρνταρσον, για τον πανηγυρισμό του προς τους οπαδούς της Βίκινγκ. Ο Χόλαντ ολοκλήρωσε την πρώτη του σεζόν στη Μόλντε με 4 γκολ σε 20 αγώνες. 

#### Σεζόν 2018

 Ο Χόλαντ (δεξιά) στα πλέι οφ του Γιουρόπα Λιγκ εναντίον της Ζενίτ Αγίας Πετρούπολης τον Αύγουστο του 2018. 
Την 1η Ιουλίου 2018, ο Χόλαντ σημείωσε 4 γκολ εναντίον της Μπραν εντός των πρώτων 21 λεπτών του αγώνα, εξασφαλίζοντας στην ομάδα του τη νίκη με 4-0 επί των αήττητων προπορευόμενων του πρωταθλήματος εκείνη τη στιγμή. Το χατ τρικ σημειώθηκε σε 11 λεπτά και 2 δευτερόλεπτα και όλα τα τέσσερα γκολ σε 17 λεπτά και 4 δευτερόλεπτα. Ένας ανιχνευτής ταλέντων της Μάντσεστερ Γιουνάιτεντ ήταν παρών στον αγώνα. Ο προπονητής της Μόλντε, Όλε Γκούναρ Σόλσκιερ, μετά τον αγώνα συνέκρινε το στυλ παιχνιδιού του Χόλαντ με του Ρομελού Λουκάκου και αποκάλυψε ότι ο σύλλογος είχε απορρίψει αρκετές προσφορές για το Χόλαντ από αρκετούς συλλόγους.

Στο επόμενο αγώνα στις 8 Ιουλίου, ο Χόλαντ συνέχισε το σερί των γκολ, όταν σημείωσε δύο γκολ και έδωσε μία ασίστ στη νίκη με 5-1 εναντίον της Βολερένγκα. Σημείωσε ένα γκολ στη νίκη της Μόλντε με 3-0 επί της Λάτσι για το Γιουρόπα Λιγκ, στις 26 Ιουλίου. Λόγω διαστρέμματος στον αστράγαλο, ο Χόλαντ δεν αγωνίστηκε στους τρεις τελευταίους αγώνες της σεζόν. Για την επίδοση του τη σεζόν 2018, ο Χόλαντ έλαβε το βραβείο του Πιο Βελτιωμένου Παίκτη της Χρονιάς. Ολοκλήρωσε τη σεζόν 2018 με 16 γκολ σε 30 αγώνες, σε όλες τις διοργανώσεις. 

### Ρεντ Μπουλ Σάλτσμπουργκ

Στις 19 Αυγούστου 2018, ο αυστριακός σύλλογος Ρεντ Μπουλ Σάλτσμπουργκ ανακοίνωσε ότι ο Χόλαντ θα ενταχθεί στο σύλλογο την 1η Ιανουαρίου 2019, υπογράφοντας πενταετές συμβόλαιο. Στις 19 Ιουλίου 2019, ο Χόλαντ σημείωσε το πρώτο του χατ τρικ για την ομάδα, σε μία νίκη με 7-1 για το Κύπελλο Αυστρίας εναντίον της ΣΚ-ΕΣΒ Πάρντορφ και στις 10 Αυγούστου ακολούθησε το πρώτο χατ τρικ στη Μπούντεσλιγκα Αυστρίας, στη νίκη σε 5-2 επί της Βόλφσμπεργκερ. Σημείωσε το τρίτο του χατ τρικ για την ομάδα στις 14 Σεπτεμβρίου, στη νίκη με 7-2 επί της Χάρτμπεργκ, φτάνοντας τα έντεκα γκολ πρωταθλήματος σε σε επτά αγώνες και τρεις μέρες αργότερα σημείωσε ακόμη ένα χατ τρικ, το τέταρτο του συνολικά για το σύλλογο, στο ντεμπούτο του στο Τσάμπιονς Λιγκ 2019-20 με νίκη 6-2 εναντίον της Γκενκ.

Στη συνέχεια, ο Χόλαντ έγινε μόλις ο δεύτερος έφηβος στην ιστορία του Τσάμπιονς Λιγκ που σκόραρε σε κάθε μία από τις τρεις πρώτες εμφανίσεις του στη διοργάνωση, μετά τον Καρίμ Μπενζεμά, με 1 γκολ εναντίον της Λίβερπουλ και 2 εναντίον της Νάπολι. Έτσι έγινε επίσης ο πρώτος παίκτης που σκόραρε έξι γκολ στους τρεις πρώτους του αγώνες στο Τσάμπιονς Λιγκ. Αργότερα, σκόραρε ένα γκολ εναντίον της Νάπολι και έγινε ο πρώτος έφηβος που σκόραρε σε τέσσερις διαδοχικούς αγώνες και ο τέταρτος παίκτης που πέτυχε αυτό το κατόρθωμα, ακολουθώντας τους Ζε Κάρλος, Αλεσσάντρο Ντελ Πιέρο και Ντιέγκο Κόστα.

### Μπορούσια Ντόρτμουντ

Την 1η Ιανουαρίου 2020, εντάχθηκε με μεταγραφή στην Μπορούσια Ντόρτμουντ, για 20 εκατομμύρια ευρώ. Έκανε το ντεμπούτο του εναντίον της ΦΚ Άουγκσμπουργκ στις 18 Ιανουαρίου 2020, ως αλλαγή στο 56ο λεπτό και σημείωσε χατ τρικ σε 23 λεπτά στη νίκη με 5–3. Έγινε ο δεύτερος παίκτης της Ντόρτμουντ που σημειώνει τρία γκολ στο ντεμπούτο του στη Μπούντεσλιγκα, μετά τον Πιερ-Εμερίκ Ομπαμεγιάνγκ. Κατά τη διάρκεια της δεύτερης συμμετοχής του για τη Ντόρτμουντ, που έγινε στις 24 Ιανουαρίου εναντίον της ΦΚ Κολωνίας, ο Χόλαντ πέρασε ξανά ως αλλαγή, στο 65ο λεπτό. Σκόραρε 12 λεπτά αργότερα, πριν σκοράρει ξανά πάλι από 10 λεπτά, στη νίκη της ομάδας του με 5–1. Ο Χόλαντ έγινε ο πρώτος παίκτης της Μπούντεσλιγκα που σημείωσε πέντε γκολ στους δύο πρώτους αγώνες του, καθώς και ο γρηγορότερος παίκτης που έφτασε αυτό τον αριθμό (σε 56 λεπτά). Στις 18 Φεβρουαρίου 2020, ο Χόλαντ σημείωσε και τα δύο γκολ στην εντός έδρας νίκη με 2–1 εναντίον της Παρί Σεν Ζερμέν στον πρώτο αγώνα του Γύρου των 16 του Τσάμπιονς Λιγκ. Ο Νορβηγός έφηβος σημείωσε δέκα γκολ στις πρώτες του οκτώ συμμετοχές στο Τσάμπιονς Λιγκ 2019–20, οκτώ γκολ για τη Ρεντ Μπουλ Σάλτσμπουργκ και δύο γκολ για τη Μπορούσια Ντόρμουντ.

### Μάντσεστερ Σίτι

Τον Ιούνιο του 2022, ο Χόλαντ εντάχθηκε με μεταγραφή στην Μάντσεστερ Σίτι. Η μεταγραφή κόστισε στην Μάντσεστερ Σίτι 75 εκατομμύρια ευρώ και ο ποδοσφαιριστής υπέγραψε συμβόλαιο πενταετούς διάρκειας. Στις 31 Αυγούστου του 2022, σημείωσε χατ τρικ στη νίκη της Μάντσεστερ Σίτι επί της Νότιγχαμ Φόρεστ κι έφτασε τα 9 γκολ μετά τα πρώτα πέντε του παιχνίδια στην Πρέμιερ Λιγκ. Πρόκειται για νέο ρεκόρ στην Πρέμιερ Λιγκ, ξεπερνώντας τους Μίκι Κουίν και Σέρχιο Αγουέρο (και οι δύο με 8).

Στις 14 Μαρτίου του 2023 πέτυχε πέντε γκολ στο παιχνίδι με την Λειψία για τους 16 του Champions League, ο τρίτος παίκτης που κατάφερε κάτι τέτοιο μετά τον Λιονέλ Μέσι και τον Λουίζ Αντριάνο. Επίσης έγινε ο νεότερος παίκτης που έφτασε τα 30 γκολ στην ιστορία της διοργάνωσης (22 ετών, 236 ημερών), παίρνοντας το ρεκόρ από τον Κίλιαν Εμπαπέ (22 ετών, 352 ημερών), ενώ τα κατάφερε και πιο σύντομα από οποιονδήποτε.

Εθνική ομάδα
------------

Ο Χόλαντ έχει εκπροσωπεί τη Νορβηγία σε διάφορες ηλικιακές ομάδες. Με τη Νορβηγία U19, στις 27 Μαρτίου 2018, σημείωσε ένα χατ τρικ εναντίον της Σκωτίας στη νίκη με 5-4, για να βοηθήσει τη Νορβηγία να εξασφαλίσει την πρόκρισή της στο Ευρωπαϊκό Πρωτάθλημα U19 2018. Στις 22 Ιουλίου 2018, σκόραρε για τη Νορβηγία U19 στην ισοπαλία με 1-1 εναντίον της Ιταλίας στο Ευρωπαϊκό Πρωτάθλημα U19 2018.

Στις 30 Μαΐου 2019, σημείωσε εννέα γκολ στη νίκη της Νορβηγίας U20 εναντίον της Ονδούρας U20 στο Παγκόσμιο Κύπελλο U20 2019 στο Λούμπλιν της Πολωνίας.  Αυτή ήταν η μεγαλύτερη νίκη της Νορβηγίας U20 και η βαρύτερη ήττα της Ονδούρας U20. Αυτό έθεσε επίσης ένα νέο ρεκόρ για το Παγκόσμιο Κύπελλο U20, για τα περισσότερα γκολ που σημείωσε ένας παίκτης σε έναν αγώνα και επίσης τη μεγαλύτερη νίκη από οποιαδήποτε ομάδα στην ιστορία της διοργάνωσης. Παρά το γεγονός ότι οι Νορβηγοί αποκλείστηκαν από τη φάση των ομίλων και ο Χόλαντ δεν σκόραρε σε άλλον αγώνα στη διοργάνωση, κέρδισε το Χρυσό Παπούτσι.

Μετά την εντυπωσιακή εμφάνιση του στο Παγκόσμιο Κύπελλο U20 2019, μία καλή πορεία με την Ρεντ Μπουλ Σάλτσμπουργκ και την επίτευξη έξι γκολ στους πρώτους τέσσερις αγώνες της Μπούντεσλιγκα Αυστρίας 2019-20, στις 28 Αυγούστου 2019 ο Χόλαντ κλήθηκε από τον προπονητή Λαρς Λάγκερμπεκ στην Εθνική Νορβηγίας ανδρών για τους αγώνες εναντίον της Μάλτας και της Σουηδίας για τα προκριματικά του Ευρωπαϊκού Πρωταθλήματος 2020 και έκανε το ντεμπούτο του στις 5 Σεπτεμβρίου 2019 εναντίον της Μάλτας. Στις 4 Σεπτεμβρίου 2020, σημείωσε το πρώτο του γκολ στην εκτός έδρας ήττα με 2-1 εναντίον της Αυστρία για τη Β΄ Κατηγορία του Πρωταθλήματος Εθνών ΟΥΕΦΑ 2020-21.

Στις 11 Οκτωβρίου 2020, ο Χόλαντ σημείωσε το πρώτο χατ τρικ με τη Νορβηγία, στη νίκη με 4–0 επί της Ρουμανίας για τη Β΄ Κατηγορία του Πρωταθλήματος Εθνών ΟΥΕΦΑ 2020-21.

Στυλ παιχνιδιού
---------------

Ο Χόλαντ έχει συγκριθεί με τον Ζλάταν Ιμπραΐμοβιτς, λόγω του ύψους του και της παραγωγικής του ικανότητάς στο σκοράρισμα. Έχει επηρεαστεί στο παιχνίδι του από τους Κριστιάνο Ρονάλντο, Ζλάταν Ιμπραΐμοβιτς, Όλε Γκούναρ Σόλσκιερ και Μίτσου.

Προσωπική ζωή
-------------

Ο Χόλαντ είναι ο γιος του πρώην Νορβηγού αμυντικού, Αλφ-Ίνγκε Χόλαντ, ο οποίος αγωνίστηκε στις Νότιγχαμ Φόρεστ, Λιντς Γιουνάιτεντ και Μάντσεστερ Σίτι.

Γεννήθηκε στο Ληντς και υποστηρίζει τη Λιντς Γιουνάιτεντ. Το Φεβρουάριο του 2017, σε μια συνέντευξη του στη νορβηγική εφημερίδα *Aftenposten*, δήλωσε ότι: «Το όνειρο μου είναι να κερδίσω την Πρέμιερ Λιγκ με τη Λιντς».

Μετακόμισε στο Μπρίνε τη Νορβηγίας με την οικογένειά του σε ηλικία 3 ετών.

Στατιστικά σταδιοδρομίας
------------------------

### Συλλογικά

*Μέχρι τις 19 Φεβρουαρίου 2020.*

Συμμετοχές και γκολ ανά ομάδα, σεζόν και διοργάνωση.| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Μπρίνε ΦΚ | 2016 | 1. divisjon | 16 | 0 | 0 | 0 | - | 16 | 0 |
| Μόλντε | 2017 | Eliteserien | 14 | 2 | 6 | 2 | - | 20 | 4 |
| 2018 | 25 | 12 | 0 | 0 | 5  | 4 | 30 | 16 |
| Σύνολο | 39 | 14 | 6 | 2 | 5 | 4 | 50 | 20 |
| Ρεντ Μπουλ Σάλτσμπουργκ | 2018-19 | Μπούντεσλιγκα Αυστρίας | 2 | 1 | 2 | 0 | 1  | 0 | 5 | 1 |
| 2019-20 | 11 | 12 | 2 | 4 | 4  | 7 | 17 | 23 |
| Σύνολο | 13 | 13 | 4 | 4 | 5 | 7 | 22 | 24 |
| Ντόρτμουντ | 2019-20 | Μπούντεσλιγκα Γερμανίας | 7 | 8 | 1 | 1 | 1 | 2 | 7 | 11 |
| Σύνολο | 5 | 8 | 1 | 1 | 1 | 2 | 7 | 11 |
| Σύνολο σταδιοδρομίας | 73 | 35 | 11 | 7 | 11 | 13 | 95 | 55 |

1. ↑  Συμμετοχές στα προκριματικά του ΟΥΕΦΑ Γιουρόπα Λιγκ
2. ↑  Συμμετοχές στο ΟΥΕΦΑ Γιουρόπα Λιγκ
3. ↑  Συμμετοχές στο ΟΥΕΦΑ Τσάμπιονς Λιγκ

### Εθνική ομάδα

*Μέχρι τις 14 Οκτωβρίου 2020.*

| Νορβηγία |
| --- |
| Έτος | Συμ. | Γκολ |
| 2019 | 2 | 0 |
| 2020 | 5 | 6 |
| Σύνολο | 7 | 6 |

Διακρίσεις και επιτεύγματα
--------------------------

### Συλλογικά

**Ρεντ Μπουλ Σάλτσμπουργκ**

* Μπούντεσλιγκα Αυστρίας: 2018-19
* Κύπελλο Αυστρίας: 2018-19

**Νορβηγία U17**

* Κύπελλο Syrenka: 2016

### Ατομικά

* Πιο Βελτιωμένος Παίκτης της Χρονιάς στην Ελιτεσέριεν: 2018
* Χρυσό Παπούτσι στο Παγκόσμιο Κύπελλο U20: 2019
* Breakthrough Ομάδα του Τσάμπιονς Λιγκ: 2019
* Παίκτης του Μήνα της Μπούντεσλιγκα: Ιανουάριος 2020
* Rookie του Μήνα της Μπούντεσλιγκα: Ιανουάριος 2020, Φεβρουάριος 2020

### Ρεκόρ

* Περισσότερα γκολ που σημειώθηκαν από έναν παίκτη σε έναν αγώνα σε Παγκόσμιο Κύπελλο Κ20 (9 γκολ στη νίκη της Νορβηγίας εναντίον της Ονδούρας στο Παγκόσμιο Κύπελλο Κ20 2019).

Παραπομπές
----------

1. ↑  «Derfor byttet han fra Håland til Haaland» [Ο λόγος που άλλαξα το επώνυμο από Håland σε Haaland]. *Dagbladet* (στα Νορβηγικά). 19 Σεπτεμβρίου 2019. Ανακτήθηκε στις 19 Δεκεμβρίου 2019.
2. ↑  «In Profile: Erling Braut Håland» (στα Αγγλικά). FOTBALLBEN. 13 Ιουλίου 2018. Αρχειοθετήθηκε από το πρωτότυπο στις 13 Ιουλίου 2018. Ανακτήθηκε στις 13 Ιουλίου 2018.
3. ↑  «Rødt kort og tap da Håland debuterte» (στα Νορβηγικά). Jærbladet. 12 Μαΐου 2016. Αρχειοθετήθηκε από το πρωτότυπο στις 25 Ιουνίου 2018. Ανακτήθηκε στις 30 Απριλίου 2018.
4. ↑  «HÅLAND KLAR FOR MOLDE FK» (στα Νορβηγικά). Μόλντε ΦΚ. 1 Φεβρουαρίου 2017. Ανακτήθηκε στις 30 Απριλίου 2018.
5. ↑  «Solskjær hyller stortalentet Erling Braut Håland (17): – Ekkel å spille mot» (στα Νορβηγικά). Verdens Gang. 6 Αυγούστου 2018. Ανακτήθηκε στις 30 Απριλίου 2018.
6. ↑  «Alfies sønn (16) fikk Molde-debut: Gult kort etter 65 sekunder» (στα Νορβηγικά). Verdens Gang. 5 Ιουνίου 2017. Ανακτήθηκε στις 30 Απριλίου 2018.
7. ↑  Ουλντ-Σόντα, Αρίλας Μπεργκ (18 Σεπτεμβρίου 2017). «Molde-helten (17) refses av lagkamerat: - Det får han ikke gjøre igjen». *Verdens Gang*.
8. ↑  Χάνσεν, Γιόναθαν Σιμτσάι (1 Ιουλίου 2018). «Haaland (17) herjet foran Manchester United-speider – scoret fire mål». *NRK*.
9. ↑  «Manchester United scout watches wonderkid Erling Haaland score FOUR goals» (στα Αγγλικά). Manchester Evening News. 2 Ιουλίου 2018. Ανακτήθηκε στις 7 Ιουλίου 2018.
10. ↑  «LEKESTUE!» (στα Αγγλικά). Μόλντε ΦΚ. 8 Ιουλίου 2018. Ανακτήθηκε στις 8 Ιουλίου 2018.
11. ↑  «Håland-scoring da Molde dominerte mot albanske Laci». 26 Ιουλίου 2018. Ανακτήθηκε στις 26 Ιουλίου 2018.
12. ↑  Ουλντ-Σόντα, Αρίλας Μπεργκ (1 Νοεμβρίου 2018). «Skadet Håland trolig ferdigspilt i Molde». *Verdens Gang* (στα Νορβηγικά).
13. 1 2  «Alle vinnerne på fotballfesten». *www.eliteserien.no* (στα Νορβηγικά). Ελίτεσεριεν. 25 Νοεμβρίου 2018. Αρχειοθετήθηκε από το πρωτότυπο στις 27 Νοεμβρίου 2018. Ανακτήθηκε στις 20 Μαρτίου 2019.
14. ↑  «Servus In Salzburg Erling Halend». *redbullsalzburg.at* (στα Γερμανικά). Ρεντ Μπουλ Σάλτσμπουργκ. 19 Αυγούστου 2018. Ανακτήθηκε στις 19 Αυγούστου 2018.
15. ↑  «Parndorf vs. Salzburg 1–7». *Soccerway*. Ανακτήθηκε στις 17 Σεπτεμβρίου 2019.
16. ↑  «Salzburg vs. Wolfsberger AC 5–2». *Soccerway*. Ανακτήθηκε στις 17 Σεπτεμβρίου 2019.
17. ↑  «Salzburg vs. Hartberg 7–2». *Soccerway*. Ανακτήθηκε στις 17 Σεπτεμβρίου 2019.
18. ↑  «Champions League roundup: Håland makes history in Salzburg romp as Barça are held». *The Guardian*. 17 Σεπτεμβρίου 2019.
19. ↑  «Salzburg's Haaland matches Drogba's Champions League record». *Goal.com*. 24 Οκτωβρίου 2019.
20. ↑  «Haaland ballert sich zum Rekord». *sport1* (στα Γερμανικά). 5 Νοεμβρίου 2019. Αρχειοθετήθηκε από το πρωτότυπο στις 6 Νοεμβρίου 2019. Ανακτήθηκε στις 8 Νοεμβρίου 2019.
21. ↑  «Η Ντόρτμουντ ανακοίνωσε το απόλυτο... λαβράκι!». *sportime.sigmalive.com*. 29 Δεκεμβρίου 2019.
22. ↑  «FC Augsburg 3–5 Borussia Dortmund: Erling Braut Haaland scores hat-trick on debut». 18 Ιανουαρίου 2020.. Ανακτήθηκε στις 18 Ιανουαρίου 2020.
23. ↑  Γκρεζ, Ματίας. «Teen sensation Erling Braut Håland scores debut hat-trick to save Borussia Dortmund». CNN. Ανακτήθηκε στις 20 Ιανουαρίου 2020.
24. ↑  «Haaland glänzt auch beim Heimdebüt: BVB schießt Köln ab». *kicker* (στα Γερμανικά). Ανακτήθηκε στις 25 Ιανουαρίου 2020.
25. ↑  «Haaland's Bundesliga record – five goals in 56 minutes». Μπορούσια Ντόρτμουντ. Ανακτήθηκε στις 25 Ιανουαρίου 2020.
26. ↑  Ντάουκς, Φιλ (18 Φεβρουαρίου 2020). «Borussia Dortmund 2–1 Paris St-Germain: Erling Braut Haaland scores twice».. Ανακτήθηκε στις 19 Φεβρουαρίου 2020.
27. ↑  «Η Μάντσεστερ Σίτι ανακοίνωσε τον Έρλινγκ Χάαλαντ». *newsit.gr*. 13 Ιουνίου 2022. Ανακτήθηκε στις 26 Ιουλίου 2022.
28. ↑  «Πρέμιερ Λιγκ: Λυτρώθηκε στο 90+8' η Λίβερπουλ, 5x5 η Άρσεναλ, εξάρα με σούπερ Χάαλαντ η Σίτι». *agones.gr*. Ανακτήθηκε στις 31 Αυγούστου 2022.
29. ↑  «UEFA European Under-19 Championship». UEFA. 10 Μαΐου 2018. Αρχειοθετήθηκε από το πρωτότυπο στις 10 Μαΐου 2018. Ανακτήθηκε στις 10 Μαΐου 2018.
30. ↑  «Scotland U19s miss out on Euro 2019 qualification after incredible defeat to Norway». Daily Record. 27 Μαρτίου 2018. Ανακτήθηκε στις 27 Μαρτίου 2018.
31. ↑  «Kean fires Italy level after Håland's penalty». UEFA. 22 Ιουλίου 2018. Ανακτήθηκε στις 24 Μαρτίου 2018.
32. ↑  «Erling Braut Haaland: Norway player scores nine goals in U20 World Cup win». BBC Sport. 30 Μαΐου 2019. Ανακτήθηκε στις 28 Αυγούστου 2019.
33. ↑  «Nine-goal Haland and Norway make history». 30 Μαΐου 2019. Αρχειοθετήθηκε από το πρωτότυπο στις 2019-05-17.. Ανακτήθηκε στις 31 Μαΐου 2019.
34. 1 2  «FIFA U-20 World Cup 2019: Erling Haaland scores record triple hat-trick as Norway thrash Honduras 12–0». Fox Sports Asia. 31 Μαΐου 2019. Αρχειοθετήθηκε από το πρωτότυπο στις 31 Μαΐου 2019. Ανακτήθηκε στις 31 Μαΐου 2019.
35. 1 2  «Lee, Lunin headline award winners at Poland 2019». *FIFA.com*. FIFA. 15 Ιουνίου 2019. Αρχειοθετήθηκε από το πρωτότυπο στις 17 Ιουνίου 2019. Ανακτήθηκε στις 8 Νοεμβρίου 2019.
36. ↑  «Her er Norges landslagstropp mot Malta og Sverige» (στα Νορβηγικά). 27 Αυγούστου 2019. Ανακτήθηκε στις 1 Σεπτεμβρίου 2019.
37. ↑  «Norway 1–2 Austria». UEFA. 4 Σεπτεμβρίου 2020.
38. ↑  «Norway 4–0 Romania». *BBC Sport*. 11 Οκτωβρίου 2020.
39. ↑  «Erling Braut Haaland: Is Red Bull Salzburg striker really 'the next Zlatan Ibrahimovic'?». BBC Sport. 2 Οκτωβρίου 2019.
40. ↑  Βάρλι, Κιάραν (25 Φεβρουαρίου 2020). «Erling Braut Haaland has an unusual footballing hero in ex-Swansea star Michu». *BBC Sport*. Ανακτήθηκε στις 8 Σεπτεμβρίου 2020.
41. ↑  «Zlatan Ibrahimovic an inspiration for Erling Braut Haaland». *Sky Sports*. 25 Σεπτεμβρίου 2019. Ανακτήθηκε στις 8 Σεπτεμβρίου 2020.
42. ↑  «Molde starlet Erling Braut Haland wants to follow father Alf-Inge and play for Leeds United». talkSPORT. 10 Φεβρουαρίου 2017. Ανακτήθηκε στις 3 Ιανουαρίου 2018.
43. ↑  «Vraket utlandet for å spille under Solskjær». *Aftenposten* (στα Νορβηγικά). Ανακτήθηκε στις 17 Σεπτεμβρίου 2019.
44. ↑  Rose, Gary (2 Οκτωβρίου 2019). «Erling Braut Haaland: Is Red Bull Salzburg striker really 'the next Zlatan Ibrahimovic'?». *BBC Sport*.. Ανακτήθηκε στις 28 Οκτωβρίου 2019.
45. ↑  «Detailed stats». *www.transfermarkt.com*.
46. ↑  «National team career». *www.transfermarkt.com*.
47. ↑  «Achievements». *www.transfermarkt.com*.
48. ↑  «G16: Historisk finaleseier». *fotball.no* (στα Νορβηγικά). Νορβηγική Ποδοσφαιρική Ομοσπονδία. 3 Σεπτεμβρίου 2016. Ανακτήθηκε στις 8 Μαρτίου 2020.
49. ↑  «Champions League breakthrough team of 2019». UEFA. 30 Δεκεμβρίου 2019. Ανακτήθηκε στις 25 Ιανουαρίου 2020.
50. ↑  «Bundesliga Player of the Month». Μπούντεσλιγκα. Ανακτήθηκε στις 14 Φεβρουαρίου 2020.
51. ↑  «Bundesliga Rookie Award». Μπούντεσλιγκα. Αρχειοθετήθηκε από το πρωτότυπο στις 3 Νοεμβρίου 2019. Ανακτήθηκε στις 10 Φεβρουαρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έρλινγκ Μπράουτ Χόλαντ** |

* Έρλινγκ Μπράουτ Χόλαντ στη FIFA (αρχειοθετημένος) (Αγγλικά)Edit on Wikidata

* Έρλινγκ Μπράουτ Χόλαντ στην UEFA (Αγγλικά)Edit on Wikidata

* Έρλινγκ Μπράουτ Χόλαντ's προφίλ παίκτη στο National-Football-Teams.comEdit on Wikidata

* Έρλινγκ Μπράουτ Χόλαντ στην IMDb (Αγγλικά)Edit on Wikidata
* Προφίλ στο Transfermarkt.com
* (Αγγλικά) Προφίλ Έρλινγκ Μπράουτ Χόλαντ στο Soccerway
* Προφίλ στον ιστότοπο της Μπορούσια Ντόρμουντ

|  |  |  |  |
| --- | --- | --- | --- |
| 

| π • σ • ε
Μάντσεστερ Σίτι  - τρέχουσα σύνθεση |
| --- |
|  |
| 
* 2 Γουόκερ
* 3 Ντίας
* 5 Στόουνς
* 6 Ακέ
* 7 Στέρλινγκ
* 8 Γκουντογκάν
* 9 Ζεσούς
* 10 Γκρίλις
* 11 Ζιντσένκο
* 13 Στέφεν
* 14 Λαπόρτ
* 16 Ρόντρι
* 17 Ντε Μπρόινε
* 20 Σίλβα
* 21 Τόρες
* 22 Μεντί
* 25 Φερναντίνιο Αρχηγός
* 26 Μαρέζ
* 27 Κανσέλο
* 31 Έντερσον
* 33 Κάρσον
* 47 Φόντεν
* Προπονητής: Πεπ Γκουαρδιόλα
 |

 |

|  |  |  |  |
| --- | --- | --- | --- |
| 

| π • σ • ε
Νικητές Βραβείου Golden Boy |
| --- |
|  |
| 
* 2003: Φαν ντερ Φάαρτ
* 2004: Ρούνεϊ
* 2005: Μέσι
* 2006: Φάμπρεγας
* 2007: Αγουέρο
* 2008: Άντερσον
* 2009: Πάτο
* 2010: Μπαλοτέλι
* 2011: Γκέτσε
* 2012: Ίσκο
* 2013: Πογκμπά
* 2014: Στέρλινγκ
* 2015: Μαρσιάλ
* 2016: Ρενάτο Σάντσες
* 2017: Εμπαπέ
* 2018: Ντε Λιχτ
* 2019: Φέλιξ
* 2020: Χόλαντ
* 2021: Πέδρι
* 2022: Γκάβι
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1158978782155791627
* LCCN: nb2023008232
* GND: 1210603934
* BNF: cb18001571d (data)
* BIBSYS: 1585570378149
* NKC: xx0300431

 |

 |